**[Petzval József](https://hu.wikipedia.org/wiki/Petzval_J%C3%B3zsef%22%20%5Co%20%22Petzval%20J%C3%B3zsef) mérnök-matematikus, egyetemi tanár és feltaláló**

**Petzval József Miksa** ([Szepesbéla](https://hu.wikipedia.org/wiki/Szepesb%C3%A9la%22%20%5Co%20%22Szepesb%C3%A9la), [1807](https://hu.wikipedia.org/wiki/1807). [január 6.](https://hu.wikipedia.org/wiki/Janu%C3%A1r_6.) – [Bécs](https://hu.wikipedia.org/wiki/B%C3%A9cs), [1891](https://hu.wikipedia.org/wiki/1891). [szeptember 17.](https://hu.wikipedia.org/wiki/Szeptember_17.)) [cipszer](https://hu.wikipedia.org/wiki/Cipszerek) származású magyar mérnök-matematikus, egyetemi tanár és feltaláló. [Petzval Ottó](https://hu.wikipedia.org/wiki/Petzval_Ott%C3%B3%22%20%5Co%20%22Petzval%20Ott%C3%B3) mérnök, neves egyetemi tanár bátyja. A mai [Budapesti Műszaki és Gazdaságtudományi Egyetem](https://hu.wikipedia.org/wiki/Budapesti_M%C5%B1szaki_%C3%A9s_Gazdas%C3%A1gtudom%C3%A1nyi_Egyetem) elődjében szerzett mérnöki oklevelet, de később [matematikából](https://hu.wikipedia.org/wiki/Matematika) is bölcsészdoktori oklevelet kapott. Munkássága kiterjedt a matematikán kívül a [mechanika](https://hu.wikipedia.org/wiki/Mechanika), a [ballisztika](https://hu.wikipedia.org/wiki/Ballisztika), az [optika](https://hu.wikipedia.org/wiki/Optika) és a [hangtan](https://hu.wikipedia.org/wiki/Hangtan) területére is. A [fényképezés](https://hu.wikipedia.org/wiki/F%C3%A9nyk%C3%A9pez%C3%A9s) terén kifejtett munkássága úttörő volt, mivel **ő a modern fényképészeti** [**objektív**](https://hu.wikipedia.org/wiki/Objekt%C3%ADv_%28f%C3%A9nyk%C3%A9p%C3%A9szet%29) **lencserendszer**, a [Petzval portréobjektív](https://hu.wikipedia.org/wiki/Petzval_portr%C3%A9objekt%C3%ADv%22%20%5Co%20%22Petzval%20portr%C3%A9objekt%C3%ADv) **megalkotója**. 1860 körül saját szerkesztésű gépével [fotogrammetriai](https://hu.wikipedia.org/wiki/Fotogrammetria) méréseket végzett. Több más nagyszerű találmánya mellett optikai kísérleteinek lett az eredménye, hogy **megalkotta a mai katonai reflektorok elődjének számító fényszórót.**

Utolsó éveit keserű magányban, a világtól elfordulva töltötte; régi barátaival is alig érintkezett. 1891. szeptember 17-én érte a halál kahlenbergi otthonában.

Halála előtt állítólag ezt mondta**: „Uralmam alá hajtottam a fényt. Erősen a kezemben tartom, mivel a világban túl sok a sötétség.”**

Az egykori iskolaépület, mely **[Petzval József](https://hu.wikipedia.org/wiki/Petzval_J%C3%B3zsef%22%20%5Co%20%22Petzval%20J%C3%B3zsef) szülőháza** volt, **ma a Petzval József Miksa Emlékmúzeum.**

Forrás: <https://hu.wikipedia.org/wiki/Petzval_J%C3%B3zsef>